สวัสดีค่ะเคยฉีดยาคุมแบบ 3 เดือน ฉีดได้ 2 เข็ม แล้วก้ไม่ได้ไปฉีดเพราะน้ำหนักขึ้น หลังเลิกฉีดยาคุม ประจำเดือนก็มาแค่ 2-3 วันแล้วก็หายไปเลย หายไป 4-5 เดือนแล้วค่ะ แต่ตรวจแล้วไม่ท้อง พอจะมีวิธีเร่งไหมค่ะ เพราะประจำเดือนไม่มาสิวก็ขึ้น #ขอบล่วงหน้าค่ะ
สวัสดีค่ะ โดยทั่วไป เมื่อหยุดฉีดยาคุมกำเนิดรังไข่จะยังไม่กลับมาทำงานได้ทันทีและประจำเดือนอาจจะยังไม่มาเป็นปกติได้ ซึ่งประจำเดือนอาจกลับมาเป็นปกติเร็วที่สุดประมาณ 3 เดือนหลังฉีดเข็มสุดท้ายแต่โดยเฉลี่ยคือประมาณ 4-10 เดือน แต่บางรายอาจใช้เวลานานเป็นปีได้ดังนั้นการที่ประจำเดือนยังไม่มานั้น อาจเกิดได้จาก1. การตั้งครรภ์ แต่หากได้ตรวจหาการตั้งครรภ์แล้วไม่พบ ก็ไม่น่าใช่สาเหตุค่ะ2. ประจำเดือนไม่มาจากความเครียด การทำงานหนัก อดนอน อดอาหาร น้ำหนักลด ออกกำลังกายมากไป เป็นต้น3. มีโรคอื่นๆ เช่น โรคอ้วน ภาวะไทรอยด์ฮอร์โมนเป็นพิษ มีพังผืดในมดลูก เป็นต้นแนะนำให้รอประจำเดือนไปอีกซักระยะค่ะ หากยังต้องการคุมกำเนิดและต้องการให้มีประจำเดือนมา อาจเริ่มทานยาคุมกำเนิดก็ได้ค่ะ